ป้าอายุ 58 ปี มีอาการปวดหลังมาก ร้าวลงขา ไปโรงพยาบาล เอ็กเรย์แล้วปรากฎว่า กระดุกสันหลังเสื่อม คุณจะ่ผ่าตัดเชื่อมกระดูก ป้ายังไม่อยากผ่า คนไข้กระดุกเยอะมาก ไม่มีเวลาถามคุณที่โรงพยาบาล ป้าอยากทราบว่า1. การผ่าตัดเชื่อมกระดูกคืออะไรค่ะ2. ถ้าป้าทานแคลเซียม จะช่วยเสริมสร้างกระดูก ซ่อมแซม หรือขยายเวลาการผ่าตัดได้มั้ยค่ะ คือที่ผ่านมาไม่เคยทานพวกแคลเซียมเลยค่ะ3. แคลเซียมชนิดเม็ด หรือเม็ดฟู่ หรือประเภทนมที่มีแคลเซียมสูง ทานตัวไหนดีค่ะ คือป้าเป็นความดันโลหิตสูง เลยไม่ทราบว่าจะข้อห้ามทานแคลเซียมประเภทไหนหรือเปล่าค่ะขอบพระคุณล่วงหน้านะค่ะ
 1 การผ่าตัดเชื่อมกระดูก คือการใช้เหล็กที่เป็นแผ่นเหล็กและสกรู ยึดติดกระดูกไว้ให้ยืดออก เพื่อเปิดช่องให้เส้นประสาทที่ถูกกระดูกยุบกดทับไว้ เพื่อไม่มีแรงกดแล้ว กระแสประสาทก็จะกลับคืนมาได้ กระดูกที่เชื่อมจะไม่มีการยุบเพราะกระดูกเสื่อม แต่เนื่องจากคนไข้ที่ สูงอายุมวลกระดูกที่บางอาจทำให้เหล็กที่เชื่อมอยู่หลุดออกได้2.การทานแคลเซี่ยม อาจได้ประโยชน์น้อย เพราะปกติร่างกายคนเราไม่ดุดซึมแคลเซี่ยมจากยา เป็นเม็ด หรือดูดได้น้อยมาก ควรทานอาหารที่มีแคลเซี่ยมมากเช่น ปลาฉิ่งฉ้าง ในนม ไข่ งาดำ ที่ได้จากธรรมชาติดีที่สุด ในวัยทอง ระดับฮอร์โมนเพศ ที่ลดลงมีส่วนอย่างมากที่กระดูกจะบางลง ที่เรียกว่า กระดูกพรุน การออกกำลังกายสม่ำเสมอ มีผลให้ร่างกาย uptake แคลเซี่ยมได้มาก เราสามารถใช้เครื่องอัลตร้าซาวด์ วัดมวลกระดูกว่ามีความหนาแน่นขนาดไหน ได้ การได้รับแสงแดด จะมีผลต่อการสร้างวิตามิน D เพื่อช่วยให้การดูดซึมแคลเซี่ยมได้มากขึ้น คนที่นอนติดเตียงไม่ออกกำลังกาย ไม่ออกไปกลางแจ้งบ้างจะทำให้สูญเสียมวลกระดูกได้มาก3. แคลเซี่ยมทั้งสองชนิดได้จากการสังเคราะห์ สามารถทานได้ทั้งคู่ ประสิทธิภาพไม่ต่างกัน เพียงแต่ในรูปแบบที่ทานง่ายกว่า ชนิดฟู่นิยมให้ในคนตั้งครรภ์เพื่อเสริมแคลเซี่ยมให้แม่ ที่ถูกทารกดึงไปใช้สร้างกระดูก ส่วนนมทีมีแคลเซี่ยมสูงมักนิยมในคนสูงอายุ เพราะเกี่ยวกับรสชาติ ความสะดวกในการเตรียมชง รับประทาน ไม่มีผลต่อความดันโลหิต ครับ บางรายงานพบว่าาดีต่อโรคหัวใจทำให้หัวใจทำงานได้ดีขึ้น คนที่มีความผิดปกติต่อมพาราไทรอยด์ ก็อาจทำให้ระดับแคลเซี่ยมผิดปกติไปได้ด้วย จึงไม่มีข้อห้ามในการทานครับ การที่จะทานได้มากแค่ไหน ก่อนผ่าตัดแพทย์จะตรวจสอบระดับแคลเซี่ยมในกระแสเลือดให้ครับควรสอบถามข้อมูลเพิ่มเติมจากแพทย์ผู้รักษา เพื่อความปลอดภัยอีกทีครับ ควรปฏิบัติตามคำแนะนำของแพทย์ เพราะการผ่าตัดเป็นวิธีสุดท้ายที่แพทย์เลือกแล้วครับ การไม่ผ่าตัดปล่อยต่อไปอาจมีผลต่อการกดเส้นประสาทจนเป็นอัมพฤกษ์ได้ครับ